ऋण बन्द भन्दा पनि नयाँ कर्जा दिन रोकिएको हो। सबै बैंकको सिसिडी रेसियो ७८ देखि ७९ प्रतिशतसम्म पुगेको छ। हामीले विगतमा प्रतिवद्धता गरेका कर्जाहरु छन्, सहवित्तीयकरणदेखि प्रोजेक्ट फाइनान्सिङसम्मका ऋण छन्। प्रतितपत्र (एलसी) खोलिसकेपछि टिआर ऋण दिनु पर्ने हुन्छ। यसका लागि एकाध प्रतिशत ‘कुसन’ पनि चाहिन्छ। त्यसैले ठूला र नयाँ कर्जामा गइहाल्ने अवस्था छैन। अत्यावश्यक र उत्पादनमूलक र पहिले प्रतिबद्धता जनाएकामा बाहेक अन्य कर्जा रोकेका छौं। चैत मसान्तसम्म सरकारी विकास खर्च हुन्छ, रेमिटेन्स पनि बढ्न सक्छ र चुनावमा भएको खर्च पनि फिर्ता हुन्छ भन्ने अपेक्षा हाम्रो हो। तैपनि हिजोजस्तो भोलीका दिनमा अपेक्षा गरेको निक्षेप आउला भनेर आज लगानी गर्ने पक्षमा अब हामी छैनौं।
